Source: https://poradna.hnonline.sk/otazka/je-mozne-zachranit-si-pracu-ak-po-ukonceni-rd-so-mnou-nerataju
Timestamp: 2019-09-17 09:17:21+00:00

Document:
Je možné zachrániť si prácu, ak po ukončení RD so mnou nerátajú? | HNporadňa
Domov » Právo » Je možné zachrániť si prácu, ak po ukončení RD so mnou nerátajú?
Je možné zachrániť si prácu, ak po ukončení RD so mnou nerátajú?
chcela by som sa opýtať: pracovala som v spoločnosti od 2.1.2006, zmluva mi bola predĺžená na dobu neurčitú. Momentálne som na rodičovskej dovolenke, ktorá by mala byť ukončená dňom 15.3.201 1. Chcela som nastúpiť do práce skôr, od septembra, vzhľadom k tomu, že dcéra je prijatá od septembra do škôlky. Poslala som do spoločnosti oznam, že od 2. septembra môžem nastúpiť do práce, lenže mi prišlo vyjadrenie, že spoločnosť prešla organizačnými zmenami, zmenami s výkonmi práce, kde výnimkou nebolo ani oddelenie, v ktorom som pracovala. Z tohto dôvodu vraj nemajú možnosť mi poskytnúť vhodnú prácu. Ak sa rozhodnem ukončiť rodičovskú dovolenku v septembri, alebo až po dovŕšení 3 rokov uplynutia nároku na rodičovský príspevok, spoločnosť so mnou ukončí pracovný pomer s odstupným a ostatnými náležitosťami podľa platného Zákonníka práce. Z toho vyplýva, že so mnou absolútne nepočítajú, aj keď z pred pár mesiacov som mala telefonát zo spoločnosti, že mi miesto držia, že je za mňa zástup. Z tohto dôvodu som sa vtedy rozhodla skôr ukončiť rodičovskú dovolenku, len teraz neviem.
Môžte mi prosím poradiť ako ďalej postupovať? Majú na toto právo len tak ma prepustiť? Alebo je ešte možnosť zachrániť nejako moje zamestanie? Môžte mi prosím aj napísať, na čo všetko mám ešte nárok okrem odstupného?
Lubka Rendekova sa opýtal/a 14.7. 2010 o 10:23 v kategórii Právo
Bohužiaľ, ústny prísľub toho, že Vám zamestnávateľ miesto drží, je nepostačujúci, a nemá ani vplyv na zmeny v štruktúre zamestnávateľa, ktoré sa odohrajú neskôr. Ak však medzitým došlo k organizačným zmenám a Vám bolo niečo prisľúbené, bolo by prinajmenšom slušné s Vami komunikovať a túto skutočnosť Vám oznámiť, aby ste rodičovskú dovolenku neukončovali.
Z dôvodu, že Vaše pracovné miesto je už zrušené, odporučila by som Vám čerpať rodičovskú dovolenku a poberať rodičovský príspevok až do dovŕšenia torch rokov Vášho dieťaťa.
Nakoľko Vaše pracovné miesto bolo zrušené, po skončení rodičovskej dovolenky (skôr nie, pretože počas rodičovskej ste v ochrannej dobe podľa § 64 ZP a vzťahuje sa na Vás zákaz výpovede) je zamestnávateľ oprávnený dať Vám výpoveď z organizačných dôvodov podľa § 63 ods. 1 písm. b) Zákonníka práce. Po skončení pracovného pomeru máte nárok na odstupné vo výške najmenej dvojnásobku Vášho priemerného mesačného zárobku a ak Váš pracovný pomer trval u zamestnávateľa najmenej päť rokov, patrí Vám odstupné v sume najmenej trojnásobku Vášho priemerného zárobku.
Treba ešte upozorniť, že pokiaľ Vaše miesto neexistuje a zamestnávateľ Vás nemá fyzicky kam umiestniť, nemá to vôbec vplyv na plynutie výpovednej doby. Počas výpovednej doby nechodíte do práce, ale poberáte náhradu mzdy vo výške Vášho priemerného zárobku, pretože Vám zamestnávateľ nemôže prideľovať prácu (§ 142 ods. 3 Zákonníka práce).
Adriana Výbochová pred 9 rokmi 1 mesiacom
Zdravím Vás, mám podobný problém. Som na RD, ktorá mi končí po troch rokoch 3.1.2011. Avšak ja som zamestnávateľovi napísala oznámenie (písomne, poslané doporučene) o ukončení RD k 31.8.2010 a nástupe k 1.9.2010, pretože mi dcéra v septembri nastupuje do skôlky. K dnešnému dňu som nedostala vyrozumenie. Počula som však z iných zdrojov, že mi chcú dať výpoveď s odstupným (3 mesačným), bez ponuky iného miesta. Moja otázka je teda, ak dostanem 1.9.výpoveď dohodou podľa §63ods.1 písm.b mám nárok na výpovednú dobu a po jej skončení aj na odstupné (teda spolu náhradu mzdy za 6 mesiacov)? Alebo len na odstupné? Ďakujem za info. Adriana
pokiaľ zamestnávateľ nemá žiadne miesto, ktoré by Vám ponúkol, pri skončení pracovného pomeru máte nárok na odstupné. Treba však rozlišovať, ako pracovný pomer skončí - či jednostranne, výpoveďou, zo strany zamestnávateľa (vtedy plynie výpovedná doba) alebo dohodou, súhlasom oboch strán. "Výpoveď dohodou" neexistuje :)
Takže - ak Vám dá zamestnávateľ 2.9.2010 výpoveď z organizačných dôvodov, vaša výpovedná doba začne plynúť 1.10.2010 (nasledujúci kalendárny mesiac po doručení výpovede) a skončí 31.12.2010. Váš pracovný pomer stále trvá, aj keď Vaše pracovné miesto už neexistuje a zamestnávateľ Vám nemôže prideľovať žiadnu prácu. V tom čase ide o tzv. prekážky v práci zo strany zamestnávateľa podľa § 142 ods. 3 a za toto obdobie máte nárok na náhradu mzdy v sume Vášho priemerného zárobku, aj keď fyzicky do práce nechodíte. Vo výplatnom termíne za mesiac december 2010 by ste v januári 2011 dostali aj trojmesačné odstupné.
Pokiaľ podpíšete dohodu, pracovný pomer skončí dohodnutým dňom a taktiež dostanete vyplatené trojmesačné odstupné.
Výhodnejšie pre Vás je teda dohodu nepodpísať a nechať si od zamestnávateľa dať výpoveď - inú možnosť, ako s Vami ukončiť pracovný pomer, nemá.
Ďakujem veľmi pekne za odpoveď. Dúfam, že to dopadne dobre a budú spokojné obidve strany :-)
js13 pred 8 rokmi 8 mesiacmi
Anna N pred 9 rokmi 1 mesiacom
Rozumiem tomu správne, znamená to, že ak žena po RD dostane výpoveď, plynie jej výpovedná lehota, počas ktorej má nárok na náhradu mzdy vo výške priemerného zárobku a zároveň po skončení výpovednej lehoty má ešte nárok na dvoj, prípadne troj mesačné odstupné ? Z akej sumy sa vypočítava výška priemerného zárobku, z platu pred nástupom na MD ? Ďakujem za upresnenie.
Závisí od okolností - pokiaľ pracovné miesto zamestnankyne bolo počas jej RD zrušené a zamestnankyňa po návrate z RD "nemá stoličku" - tak áno. Zamestnávateľ totiž nemôže (bez zavinenia zamestnankyne) prideľovať zamestnankyni dohodnutú prácu.
Iná situácia je vtedy, ak sa žena vráti z RD, zaradia ju na jej pôvodné miesto a dostane výpoveď načasovanú tak, že výpovedná doba uplynie ku dňu, kedy nastáva platnosť organizačnej zmeny. Vtedy počas výpovednej doby zamestnankyňa riadne pracuje.
Priemerný zárobok sa vypočítava zo mzdy zúčtovanej zamestnancovi na výplatu v "rozhodujúcom období" a z obdobia odpracovaného zamestnancom v rozhodujúcom období. Rozhodujúcim obdobím je kalendárny štvrťrok predchádzajúci štvrťroku, v ktorom sa priemerný zárobok zisťuje. Ak zamestnanec v rozhodujúcom období neodpracoval aspoň 22 dní alebo 170 hodín, použije sa tzv. "pravdepodobný zárobok" podľa § 134 ods. 3, ktorý sa zistí zo mzdy, ktorú by zamestnanec "zrejme dosiahol". Ak zamestnávateľ napr. plošne zvyšuje každoročne mzdy o výšku inflácie alebo má zvyšovanie mzdy dohodnuté v koletívnej zmluve, tieto faktory sa do určenia pravdepodobnéo zárobku zohladnia.
Kaja K pred 9 rokmi 1 mesiacom
CHCEM SA SPýTAť , v septembri mi dieta zobrali do jasiel a chcem nastupiť do práce . Dieta bude mať v septembri 2,5 roka. Zamestnávatel mi však oznámil že moje miesto nie je už volne a ine mi nema ake ponuknuť. Čo mam robiť mam vybavene jasle, a dostanem výpoved . Može mi ju zamstnavatel dať nie som v ochrannej lehote pokial sa straam o dieta mladšie ako tri roky . alebo mam zostat na materskej do marca a potom si nechat dat výpoved .
Mária, ja mám ten istý problém, lenže ja som zamestnávateľovi už napísala oznámenie o ukončení rodičovskej dovolenky k 31.8.2010. To znamená, že ak od 1.9.2010 nastúpim do práce (zajtra mám stretnutie so zamestnávateľom a možno sa dohodneme a ukončíme pr.pomer) už nie som v ochrannej dobe a môžem dostať výpoveď podľa §63 aj v ten istý deň. To isté platí aj pre Teba. Dobre si to zváž, pretože ak dáš dieťa do škôlky pred dovŕšením 3 rokov strácaš nárok na rodičovský príspevok, dostaneš preplatené len náklady na škôlku a stravu, aj to najviac do výšky rod.príspevku 164,22 Eur. V prípade, že by si začala pracovať a dieťa si nechala doma napr. so starou mamou máš nárok na polovicu rodičovského príspevku. Teda rozmýšľaj aké máš šance, či vôbec Tvoj zamestnávateľ uvažuje dať Ti nejaké odstupné a pod. Ak dostaneš výpoveď podľa spomínaného paragrafu máš nárok aj na výpovednú dobu aj na odstupné. Tak pátraj ďalej. Držím palce. Ada
Dakujem Ada , źostanem s detičkami doma mam totižto dvojčata . Chcem samozrejme vytrieskať zo zamestnávatela všetko na čo mam narok , ved prečo ja mam byt hlupa ked všetci sa zbavuju žien po MD alebo RD . s tým by sa malo niečo robiť. kedže mam rodinu potrebujem sa postarať aby nam nič nechýbalo, držim ti palce a dufam že to vyriešíš tak aby si bola spokojná držím palce a ak budeš mocť tak daj vedieť ako si dopadla :) maja

References: § 64
 § 63
 §63
 § 142
 § 134
 §63